Suresh 90 Views
భారత్‌ పర్యాటకులకు ఓమన్‌ అనువైన దేశం
హైదరాబాద్‌, సెప్టెంబరు 19: భారత్‌ నుంచి గల్ఫ్‌దేశం అయిన ఓమన్‌ దేశానికి పర్యాటకుల రద్దీ ఇటీవలి కాలంలో మరింతపెరిగిందని, పర్యాటక మంత్రిత్వ శాఖ, ఓమన్‌ ఎయిర్‌ సహకారంతో పర్యాటకరంగాన్ని మరింత ఆకర్షించేందుకు వీలుగా మల్టీసిటీ రోడ్‌షో నిర్వహిస్తున్నట్లు ఓమన్‌ పర్యాటక మంత్రిత్వశాఖ భారత ప్రతినిధి లుబాయినా షీరాజీ వెల్లడించారు. గత ఏడాది భారతీయ పర్యాటకుల సంఖ్యాపరంగా 17శాతం వృద్ధి నమోదయిందని, ఈ సంవత్సరం ఓమన్‌కు కొత్త మార్కెట్‌గా కోల్‌కత్తాను గుర్తించినట్లు ఆయన చెప్పారు. ఓమన్‌ పర్యాటకరంగంపై మీడియా సమావేశం నిర్వహించిన ప్రతినిధి బృందం సుల్టానేట్‌ మినిస్ట్రీఆఫ్‌ టూరిజం భారతీయులకు అత్యంత అనువైన వివాహకేంద్రంగా ఓమన్‌ను ప్రమోట్‌ చేస్తున్నట్లు వివరించారు. ఓమన్‌లో అద్భుత మైన పర్వతాలు లోయలు, ఎడారులు, బీచ్‌లున్నాయని భారత్‌ నుంచి స్వల్పకాలిక పర్యటనలకు ఓమన్‌ ఎంతో అనువైన కేంద్రం అని లుబాయినా వివరించారు. బి2బి సమావేశాలపరంగా ఓమన్‌ సుల్తానేట్‌ నిర్వహించిన ఈ రోడ్‌షోకు ట్రావెల్‌ ఏజెంట్లతోపాటు టూర్‌ ఆపరేటర్లు కూడా భారీ సంఖ్యలో పాల్గొన్నారు. ఆల్‌బుస్టన్‌ ప్యాలెస్‌, రిట్జ్‌కార్ల్‌టన్‌ హోటల్‌, అరేబియన్‌ అనుభవాలు, ఆల్‌నహదా రిసార్ట్‌ అండ్‌ స్పా, ఆలీలాజబాల్‌ అక్దర్‌, ఎలైట్‌టూర్స్‌, అనంతారా రిసార్టులు షాంగ్రీలాబార్‌ ఆల్‌ జిస్సా రిసార్ట్‌ అండ్‌ స్పా, సిక్సెసెన్సెస్‌ జిగీబే మ్యూజిక్‌ అరబికా వం టివి మంచి పర్యాటక కేంద్రాలు తమదేశంలో ఉన్నా యని లుబాయినా వివరించారు. గత ఏడాది భారత్‌ నుంచి 2.99 లక్షల మంది భారతీయు లు ఓమన్‌కు వచ్చారని, 2014తో పోలిస్తే 2015లో 17శాతం వృద్ధి ఉందన్నారు. గత ఐదేళ్లతో పోలిస్తే ఓమన్‌కు 60శాతం వృద్ధి భారతీయ పర్యాటకులపరంగా నమోదయిందని అన్నారు. దేశంలో 19వ తేదీ హైదరాబాద్‌తో ప్రారం భించిన ఓమన్‌ రోడ్‌షోలు 21వ తేదీ కోల్‌కత్తా ఓబరా§్‌ు, 23వ తేదీ అహ్మదాబాద్‌లోని కోర్ట్‌యార్డ్‌బై మారియట్‌, 26వ తేదీ పుణెలోని మారియట్‌లో కూడా రోడ్‌షోలు నిర్వహిస్తామని లుబాయినా వివరించారు.